ત્યારે આ ગ્રીન કોરીડોર માટે સાંજના પીક અવર્સના સમયે ટ્રાફિકના ભારણ વચ્ચે ગ્રીન કોરીડોર બનાવી અને માત્ર 14 મિનિટમાં 12 કિલોમીટરનું અંતર કાપી અસારવા સિવિલ હોસ્પિટલથી સિમ્સ હોસ્પિટલ સુધી હાર્ટને પહોંચાડવામાં આવ્યું હતું. સમગ્ર મામલે પોલીસ દ્વારા પણ મહત્વપૂર્ણ કામગીરી નીભાવવામાં આવી હતી. પોલીસે તાત્કાલિક સિવિલ હોસ્પિટલથી હાર્ટને એસજી હાઈવે પર આવેલી સિમ્સ હોસ્પિટલ સુધી પહોંચાડવા માટે રૂટ નક્કી કર્યો હતો અને પછી તે રૂટ પર સ્થાનિક પોલીસનો ચુસ્ત બંદોબસ્ત ગોઠવવામાં આવ્યો હતો અને હાર્ટ લઈને જતા સમયે બે એમ્બ્યુલન્સને પાઈલોટિંગ માટે પણ રાખવામાં આવી હતી. પોલીસની સરાહનીય કામગીરીથી એક દર્દીને નવજીવન મળ્યું હતુ.